**Informācija portālam *medicine.lv***

Saistībā ar valstī izsludināto ārkārtas situāciju un Veselības ministrijas rīkojumu Nr. 59, kas stājās spēkā š.g. 27. martā, uz laiku tiek ierobežota medicīnisko pakalpojumu saņemšana klātienē.

Veselības centrs “Vivendi” turpina darbu, nodrošinot attālinātas konsultācijas ar speciālistiem Jums ērtākā veidā – telefoniski vai izmantojot kādu no lietotnēm, kas piedāvā video zvana funkciju – *Skype*, *Zoom* vai *WhatsApp*.

Attālināti konsultē: neirologi, algologi (sāpju ārsti), psihiatri, psihoterapeiti, psihologi, narkologi, uztura speciālisti un fizioterapeiti.

Vizītei pie kāda no speciālistiem var ērti pieteikties “Vivendi” mājaslapas e-pierakstu sistēmā, portālā *piearsta.lv* vai, sazinoties ar reģistratūru pa tālr.: 204 51 777.

Pacientus ar hronisku slimību saasinājumiem, akūtām sāpēm vai citiem neatliekamiem stāvokļiem, lūdzam zvanīt uz reģistratūru ­– koordinēsim palīdzību, sniedzot konsultācijas vai iesakot, kur griezties pēc palīdzības.

Esošā krīzes situācija un ilgstoša uzturēšanās ierobežotā vidē var radīt paasinājumus cilvēkiem, kuri ikdienā cieš no kādas psihoemocionālas saslimšanas, tāpēc piedāvājam divus papildus pakalpojumus:

* [Krīzes un atbalsta terapiju](https://www.vivendicentrs.lv/lv/news/iespeja-sanemt-krizes-un-atbalsta-terapiju)
* [Attālinātu narkologa konsultāciju](https://www.vivendicentrs.lv/lv/news/attalinata-narkologa-konsultacija) gan atkarīgām personām, gan arī viņu līdzcilvēkiem.

Jautājumu vai neskaidrību gadījumā aicinām rakstīt e-pastu uz [info@vivendicentrs.lv](mailto:info@vivendicentrs.lv).

Ikvienam novēlam izturību, kā arī sargāsim savu veselību un būsim atbildīgi pret apkārtējiem cilvēkiem, ievērojot visus valstī noteiktos drošības pasākumus!